Oficialusis leidinys L 089 , 06/04/1994 p. 0002 - 0004

specialusis leidimas suomių kalba: skyrius 2 tomas 11 p. 0105

specialusis leidimas švedų kalba: skyrius 2 tomas 11 p. 0105



Komisijos reglamentas (EB) Nr. 754/94 1994 m. kovo 30 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Tarybos reglamentą (EEB) Nr. 2658/87 dėl tarifų ir statistikos nomenklatūros ir Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 535/94 [2], ypač į jo 9 straipsnį, kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius; kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais; kadangi pripažįstama, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šiuo reglamentu nustatytų teisių, turėtojas gali dar tris mėnesius ja remtis; kadangi Muitinės kodekso komiteto Tarifų ir statistikos nomenklatūros skyrius per jo pirmininko nustatytą laiką nepareiškė nuomonės dėl lentelėje pateiktų produktų Nr. 1 ir Nr. 4; kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę dėl lentelėje pateiktų produktų Nr. 2, 3, 5, 6 ir 7, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje, aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šiuo reglamentu nustatytų teisių, dar galima remtis tris mėnesius. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. kovo 30 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 68, 1994 3 11, p. 15. [3] OL L 302, 1992 10 19, p. 1. -------------------------------------------------- PRIEDAS Prekių aprašymas | Klasifikavimas KN kodas | Motyvai | (1) | (2) | (3) | 1.Gaminys, vadinamas grafikos arba informacijos pervedimo į skaitmeninę formą lentele, sudarytas iš plokščio plastikinio korpuso, kuriame sumontuotos elektroninės ir elektrinės sudedamosios dalys, kaip antai, procesoriai, spausdintinės plokštės ir sąsajų grandinės. Viršutinis lentelės paviršius, kurio darbo zonos matmenys maždaug 28 cm × 28 cm, turi meniu perdangą. Kartu su lentele pateikiamas rašiklis, kuris kabeliu tiesiogiai prijungtas prie automatinio duomenų apdorojimo mašinos centrinio procesoriaus. | 84719280 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos B punktu bei KN kodus 8471, 847192 ir 84719280 atitinkančiais prekių aprašymais. | 2.Spalvoto vaizdo monitorius, kurį sudaro didelės skiriamosios gebos 35,5 cm įstrižainės katodinių spindulių kineskopas su šešėline kauke, jo taškinis žingsnis tos pačios spalvos vaizdo elementams — 0,31 mm. Monitorius taip pat turi maitinimo tinklo adapterį, grandynų mazgus, skirtus raudono-žalio-mėlyno (RGB) vaizdo ir sinchroninio įėjimo signalams (vaizdo juostos plotis 0 MHz) apdoroti ir teksto bei grafikos atkūrimo kineskopui valdyti, kai monitorius naudojamas elektroninio duomenų apdorojimo (EDP) ir kitose informacijos apdorojimo sistemose. Šis monitorius negali atkurti spalvoto vaizdo iš visuminio vaizdo signalo. | 84719280 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos B punktu bei KN kodus 8471, 847192 ir 84719280 atitinkančiais prekių aprašymais. | 3.Iš baterijos maitinamas modemas, sumontuotas 10,2 × 6,1 × 2,5 cm dydžio korpuse, su keturiais šviesos diodais, kurie rodo ryšio seanso statusą, greitį, nešlio dažnį ir baterijos išsikrovimą. Modemas taip pat turi duomenų jungtį, telefono prijungimo įtaisus, akustinio šakotuvo prijungimo įtaisą ir standartinį miniatiūrinį telefono lizdą. Modemas naudojamas asinchroniniam duomenų perdavimui tarp automatinio duomenų apdorojimo įrenginių telefono linijomis visiško dupleksio ir akustinio šakotuvo režimu 300 arba 1200 bitų per sekundę greičiu. | 85174000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8517 ir 85174000 atitinkančiais prekių aprašymais (taip pat žr. Suderintos sistemos paaiškinimų 85.17 pozicijos III dalies paaiškinimus). | 4.Daugialypės terpės dialoginė sistema, sumontuota viename korpuse (43,8 × 31,75 × 9,4 cm), galinti monitoriuje, garsiakalbiuose arba ausinėse atkurti garso, grafinius, tekstinius ir vaizdų duomenis, įrašytus į kompaktinį diską.Sistemos dalimi taip pat laikomas infraraudonųjų spindulių valdymo pultelis, skirtas specialiosioms įrenginio garso ir vaizdo funkcijoms valdyti. Šią sistemą, papildytą kitais priedais (pvz., diskasukiu, klaviatūra ir pele), galima naudoti kaip asmeninį kompiuterį. Korpuse sumontuotos šios sudedamosios dalys: spausdintinė plokštė su skaitmeniniu procesoriumi (CPU, 1 MB RAM ir 512 KB ROM), grafikos bloku, vaizdo bloku, garso bloku, turinčiu atskirą garsinių kompaktinių diskų įrenginį, irCD-ROM įrenginys (skirtas tik duomenų, garso ir vaizdo atkūrimui iš 5 colių kompaktinių diskų).Sistema gali atkurti maždaug 70 minučių trukmės aukštos kokybės muzikos ir nuo didelės iki mažos skiriamosios gebos grafikos vaizdų įrašus. Vaizdų atkūrimo galimybės — ne daugiau kaip maždaug penkių minučių trukmės nejudančio vaizdo paveikslėlių demonstravimas. | 85219000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei 3 bendrosios aiškinimo taisyklės c punktu, 84 skirsnio 5 pastaba bei KN kodus 8521 ir 85219000 atitinkančiais prekių aprašymais. | 5.Dialoginė kompaktinių diskų sistema, sumontuota viename korpuse, skirta skaitmeniniu būdu įrašytiems vaizdams ir garsui atkurti televizijoje naudojant lazerinę optinę nuskaitymo sistemą. Ji pateikiama kartu su pele ir infraraudonųjų spindulių nuotolinio valdymo pulteliu.Sistemos dalis yra valdymo blokas, kuris apdoroja signalus, priimtus iš grotuvo bloko, nuotolinio valdymo pultelio arba pelės įrenginio ir perduoda juos į televizijos displėjaus ir garsiakalbių bloką, sudarydamas galimybę suderinti vaizdą suir garsą. | 85219000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei 3 bendrosios aiškinimo taisyklės c punktu, 84 skirsnio 5 pastaba bei KN kodus 8521 ir 85219000 atitinkančiais prekių aprašymais. | 6.Radijo konferencijų aparatūros sudedamosios dalys, nesupakuotos į vieną mažmeninei prekybai skirtą pakuotę: | | | a)mikrofonas — siųstuvas, sudarytas iš radijo ryšio siųstuvo įrenginio su įmontuotu mikrofonu ir antenos, ir | 85251090 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8525, 852510, 85251090, 8527, 852790 ir 85279099 atitinkančiais prekių aprašymais. | b)vienas arba daugiau imtuvų, sudarytų iš radijo ryšio imtuvo įrenginių su dažnio moduliu ir lizdu klausymo įtaisui prijungti ir su kryptiniu mikrofonu arba be jo. | 85279099 | Klasifikuoti 9021 pozicijoje nėra pagrindo, nes prekės nelaikytinos skirtomis naudoti tik kaip klausos aparatas arba jo priedas, kaip apibrėžta šioje pozicijoje. | 7.Spalvoto vaizdo monitorius, galintis atkurti spalvotą vaizdą iš visuminio vaizdo signalo, su 33 cm įstrižainės katodinių spindulių kineskopu, maitinimo tinklo adapteriu, garsiakalbio signalo įėjimais (vaizdo, garso) ir grandynų mazgais, skirtais vaizdo ir (ar) garso bei sinchroninio įėjimo signalams apdoroti bei kineskopui (0,64 mm taškinio žingsnio) ir garsiakalbiui valdyti. Šis monitorius skirtas nejudantiems arba judantiems vaizdams ir atspalviams atkurti jį kabeliu prijungus prie kompiuterių, vaizdo magnetofonų, vaizdo diskų grotuvų ar kitų vaizdų šaltinių. | 85281031 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8528, 852810 ir 85281031 atitinkančiais prekių aprašymais. | --------------------------------------------------